Učenke in učenci,

minil je že natanko en mesec od našega skupnega srečanja v šolskih klopeh. Čaka nas nov tedenski izziv.

**Potek dela, 14. 4.—17. 4. 2020**

* V času dela na daljavo ste spoznavali besedila pisateljev in pesnikov iz obdobja moderne.
* Vaš tokratni izziv bo naslednji:
* spomni se prebranih besedil, I. Cankar: Bobi, O. Župančič: Žebljarska, Murnove in Kettejeve pesmi, boste **napisali razlagalni spis (računalniški zapis v Wordu).**
* Ob pisanju boste ponovili snov in jo utrdili ter povezali z lastnim razišljanjem.

Upoštevajte navodila za pisanje razlagalnega spisa (glej izroček, ki sem vam ga dala ob pripravi na pisno ocenjevanje iz domačega branja).

V spisu izpostavite značilnosti literarnega obdobja in le-te prepletite ter povežite z obravnavanimi deli. Pri pisanju si pomagajte s primerjalnimi tabelami pesmi, ki ste jih izpolnili v prejšnjem tednu, za usmerjanje pri pisanju besedila pa lahko sledite tudi spodnjim vprašanjem:

* kaj je moderna, katere so njene značilnosti, kdo so predstavniki, kako se je razvijala?
* Katere tematike se pojavljajo v delih, s čim se soočajo takratni ljudje, kaj avtorji besedil izpostavljajo? Kakšno sporočilo nosijo dela iz tega literarnega obdobja?
* Kako je vsebina povezani z življenjem in delom avtorjev? Se to kaže tudi v njihovih delih?
* Kakšen je slog in stil pisanja pri avtorjih (proza, pesništvo)? Pojasnite na primerih (slogovna sredstva, besedišče).
* Kakšen je vaš pogled na samo dogajanje v delih? Opredelite se do vsebine in jo kritično predstavite z lastnega vidika. Tematsko povežite vsebine del in jih primerjajte med seboj ter s svojimi izkušnjami. Kako bi temo aktualizirali in povezali s sodobnim svetom?

Bodite dosledni pri pisanju. Namenite nekaj časa tudi za pripravo osnutka, dopolnjevanju, saj boste tako napisali boljši spis. **Besedilo poljubno naslovite, naj bo smiselno in razumljivo.**

Pošljite ga v pregled na moj elektronski naslov do petka, 17. 4. 2020.

Veliko ustvarjalnosti.

učiteljica Martina